**ՀԻՄՆԱՎՈՐՈՒՄ**

**««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2022 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԴԵԿՏԵՄԲԵՐԻ 23-Ի N 2121-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ՄԱՍԻՆ**

**Իրավական ակտի անհրաժեշտությունը.**

Սույն որոշման ընդունման անհրաժեշտությունը պայմանավորված է«Գյուղատնտեսական ծառայությունների կենտրոն» պետական ոչ առևտրային կազմակերպությանն (այսուհետ՝ Կազմակերպություն) առաջադրված ԱԱՀ-ի գծով պարտավորությունների (ներառյալ տույժերն ու տուգանքները) մարմամբ և Կազմակերպության հետագա բնականոն գործունեության ապահովմամբ:

**Ընթացիկ իրավիճակը և խնդիրները.**

ՀՀ պետական եկամուտների կոմիտեի նախագահի 2021 թվականի նոյեմբերի 26-ի N 3005395 հանձնարարագրի համաձայն՝ 2022 թվականի մարտ ամսվա ընթացքում «Գյուղատնտեսական ծառայությունների կենտրոն» պետական ոչ առևտրային կազմակերպությունում (ՀՎՀՀ 01805817) իրականացվել է 2004 թվականից մինչև 2021 թվականի հոկտեմբերի 31-ն ընկած ժամանակաշրջանում կազմակերպության գործունեության համալիր հարկային ստուգում բոլոր հարկատեսակների գծով։

Հարկ է նշել, որ ՀՀ կառավարության 2020 թվականի հունվարի 30-ի ««Ագրոքիմիական ծառայություն» պետական ոչ առևտրային կազմակերպությունը վերանվանելու և գործառույթներ վերապահելու մասին» N 79-Ն որոշմամբ կազմակերպությունը վերանվանվել է «Գյուղատնտեսական ծառայությունների կենտրոն» պետական ոչ առևտրային կազմակերպության։ Կազմակերպությանը վերապահված է 1116-11001 «Գյուղատնտեսական կենդանիների պատվաստում», 1116-11005 «Հայաստանի Հանրապետությունում խոշոր եղջերավոր կենդանիների համարակալում և հաշվառում», 1059-11001 «Բուսասանիտարիայի ծառայությունների, հողերի ագրոքիմիական հետազոտության և բերրիության բարձրացման միջոցառումների իրականացում», 1059-11002 «Բույսերի պաշտպանության միջոցառումներ» հանրապետության համար կարևորագույն ծրագրերի իրականացումը, որն ունի առանցքային նշանակություն հիշյալ ոլորտներում։

 ՊԵԿ-ի կողմից ստուգման արդյունքում արձանագրվել է, որ «Պետության կողմից դրամաշնորհի ձևով տրամադրվող ֆինանսական աջակցության գումարների օգտագործման մասին» 2018 թվականի ԲԲՊՎ-8 և 2019 թվականի ԲԲՊՎ-16 պայմանագրի շրջանակներում «Հողերի ագրոքիմիական հետազոտության և բերրիության բարձրացման միջոցառումներ» ծրագրի շրջանակներում իրականացված միջոցառումներից ստացված համախառն եկամտի մասով 2018 թվականի 4-րդ եռամսյակից սկսած մինչև 2019 թվականի վերակազմակերպումը գերազանցել է ԱԱՀ-ի սահմանված շեմը, սակայն չի ներկայացրել համապատասխան հաշվարկներ:

Վերոնշյալ ստուգման արդյունքների հիման վրա Կազմակերպության կողմից հարկային մարմին ներկայացված 2018-2019 թվականների ճշգրտված հաշվարկների արդյունքում առաջացել է ԱԱՀ-ի գծով պարտավորություն՝ 53 127 461 ՀՀ դրամի չափով՝ ներառյալ տույժերն ու տուգանքները, ինչը ՀՀ ՊԵԿ-ի էլեկտրոնային համակարգի միջոցով հաշվարկվել է ինքնաշխատ եղանակով։ Կազմակերպության և հարկային ստուգումն իրականացնող պատասխանատու անձանց կողմից կատարված հաշվարկների համար հիմք են հանդիսացել 2018-2019 թվականների «Ագրոքիմիական ծառայություն» պետական ոչ առևտրային կազմակերպության «Հողերի ագրոքիմիական հետազոտության և բերրիության բարձրացման միջոցառումներ» ծրագրի իրականացման վերաբերյալ կատարողական ակտերը /կցվում են/։

2018-2019 թվականներն ընկած ժամանակահատվածում բյուջեի ֆինանսավորմամբ առաջացած ԱԱՀ-ի գծով պարտավորությունների հաշվարկը.

 **ԱԱՀ-ի գծով պարտավորություն՝**

 2018 թվականի 4-րդ եռամսյակ - 6, 236, 709 դրամ (31, 183, 548 x 20%)

 2019 թվական՝ տարի – 16, 087, 979 դրամ (80, 439, 899 x 20%)

 **Տուգանքներ՝ 22 324 688**

 **Տույժեր՝ 8 478 085**

 **Ընդամենը՝ 53 127 461 դրամ**

 Հարկ է նշել, որ 2022 թվականի ապրիլի 4-ից մինչև հոկտեմբերի 20-ն ընկած ժամանակահատվածում 53 127 457 ՀՀ դրամ չկատարված հարկային պարտավորության վրա հաշվարկվել է 2 738 442 ՀՀ դրամի չափով տույժ՝ յուրաքանչյուր ժամկետանց օրվա համար 0.04%-ի չափով։ Բացի այդ՝ ՀՀ պետական եկամուտների կոմիտեի 2022 թվականի օգոստոսի 29-ի N 81632/2 որոշումն ուղարկվել է ՀՀ ԱՆ դատական ակտերի հարկադիր կատարման ծառայություն՝ 14 102 045 ՀՀ դրամ գումար Կազմակերպությունից գանձելու համար։ Արդյունքում առաջացել է 14 102 045\*5%=705 102 ՀՀ դրամ կատարողական ծախս։

Տեղեկացնենք նաև, որ «Հողերի ագրոքիմիական հետազոտության և բերրիության բարձրացման միջոցառումներ» ծրագրի իրականացման համար 2018-2019 թթ պետական բյուջեներով նախատեսված 79,354.6 հազ. դրամ գումարից «Պետության կողմից դրամաշնորհի ձևով տրամադրվող ֆինանսական աջակցության գումարների օգտագործման մասին» 2018 թվականի ԲԲՊՎ-8 և 2019 թվականի ԲԲՊՎ-16 պայմանագրերի շրջանակներում Կազմակերպությանն հատկացվել է 66,128.6 հազ. դրամ, իսկ ԱԱՀ-ի գումարները վերադարձվել են բյուջե՝ ուղղվել այլ միջոցառումների իրականացմանը։

 **Տվյալ բնագավառում իրականացվող քաղաքականությունը.**

 Որոշման նախագծի ընդունումն իրականացվող քաղաքականության փոփո­խություն չի նախատեսում:

**Կարգավորման նպատակը և բնույթը.**

Նախագծով առաջարկվում է Կազմակերպությանը առաջադրված ԱԱՀ-ի գծով պարտավորությունների (ներառյալ տույժերն ու տուգանքները) մարումն իրականացնել 2022 թ պետական բյուջեի հարկային եկամուտների և պետական տուրքերի ծրագրային բյուջետային եկամուտների մեծությունը 56,571.0 հազ դրամի չափով փոփոխելու միջոցով, որի արդյունքում գումարը կհատկացվի 1022. «Գյուղատնտեսության խթանում» ծրագրի 11002. «Պետական աջակցություն ՀՀ գյուղատնտեսական ծրագրերի իրականացմանը» միջոցառմանը։

 **Նախագծի մշակման գործընթացում ներգրավված ինստիտուտները և անձինք.** Նախագիծը մշակվել է ՀՀ էկոնոմիկայի նախարարության կողմից:

**Կապը կառավարության ծրագրի և ռազմավարական ծրագրերի հետ.**

Նախագիծը բխում է ՀՀ կառավարության 2019 թվականի դեկտեմբերի 19-ի N 1886-Լ որոշման հավելված N 1-ի 27-րդ կետի՝ «ապահովել սննդամթերքի անվտանգությունը» և ՀՀ կառավարության 2021 թվականի օգոստոսի 5-ի N 65-Ա որոշման հավելվածի 2.3 Գյուղատնտեսություն բաժնի դրույթներից, ՀՀ կառավարության ծրագրի մասին ՀՀ կառավարության 2021 թվականի օգոստոսի 18-ի N 1363-Ա որոշման հավելվածի 2.4-րդ կետի՝ ապահովել կենդանիների և բույսերի հիվանդությունների կանխարգելման արդյունավետ համակարգի ներդրման և ՀՀ կառավարության 2021 թվականի նոյեմբերի 18-ի N 1902-Լ որոշման հավելված N 1-ով հաստատված ծրագրի 9.7, 9.8, 9.9, 9.10 կետերի պահանջներից։

**Պետական բյուջեում եկամուտների և ծախսերի ավելացման կամ նվազեցման մասին.**

Նախագծի ընդունումը կհանգեցնի 2022 թվականի պետական բյուջեի ծախսերի և եկամուտների 56,571.0 հազ. դրամի չափով ավելացմանը։

**Ակնկալվող արդյունքը.**

Նախագծի իրավակարգավորման նպատակն է Կազմակերպության կողմից գյուղատնտեսության ոլորտում իրականացվող ծրագրերի կայունունության պահպանումը, ինչպես նաև միջոցառումների իրականացման շարունակական շղթայի ապահովումը։

Նախագծի ընդունման արդյունքում Կազմակերպության ֆինանսական միջոցների վրա արգելանքներ չեն կիրառվի, որը հնարավորություն կընձեռնի ապահովել Կազմակերպության բնականոն գործունեությունը։